open-index/open-wikipedia-markdown huggingface dataset:
Αρχαιοελληνικά γυμνάσια

Από τον 8ο αιώνα π.Χ., η εμφάνιση των πρώτων πόλεων-κρατών επηρέασε και την εξέλιξη στον αθλητισμό. Διάφορα συστήματα εκπαίδευσης αναπτύχθηκαν σε κάθε πόλη-κράτος που περιελάμβαναν γυμναστική, μουσική, γραφή και ανάγνωση. Η εκπαίδευση των νέων είχε σκοπό να τους βοηθήσει να αναπτύξουν τόσο το σώμα όσο και το νου τους και να αποκτήσουν την αρμονία. Η σωματική άσκηση συνοδευόταν από μουσική. Η μουσική, ο χορός και ο αθλητισμός βοηθούσαν να πραγματωθεί η ορμονική ισορροπία του σώματος και του νου. Από τον 6° αιώνα π.Χ. ιδρύθηκαν τα γυμνάσια και καθιερώθηκε η σωματική άσκηση ως μέσο αγωγής. Δεν υπήρχε πόλη στην αρχαία Ελλάδα χωρίς **γυμνάσιο, χώρο δηλαδή αποκλειστικά αφιερωμένο στη σωματική άσκηση των πολιτών** και οικισμός χωρίς παλαίστρα.

Κατηγορία:Δημόσιος και ιδιωτικός βίος των αρχαίων Ελλήνων
Η κυρία με τις καμέλιες (ταινία, 1936)

[μικρογραφία|260x260εσ|Η [Γκρέτα Γκάρμπο και ο Ρόμπερτ Τέιλορ σε σκηνή της ταινίας]]
**Η κυρία με τις καμέλιες** (Πρωτότυπος τίτλος: *Camille*) είναι ο τίτλος δραματικής αμερικανικής ταινίας του 1936 σε σκηνοθεσία Τζορτζ Κιουκόρ και με πρωταγωνιστές τους Γκρέτα Γκάρμπο, Ρόμπερτ Τέιλορ και Λάιονελ Μπάριμορ. Η ταινία, βασισμένη στο ομώνυμο μυθιστόρημα του Αλέξανδρου Δουμά υιού, ήταν υποψήφια για το όσκαρ Α' γυναικείου ρόλου για την ερμηνεία της Γκρέτα Γκάρμπο. 

Η ταινία έκανε εισπράξεις της τάξεως των 2.842.000 δολαρίων και ώθησε τον Μίλτον Μπέντζαμιν να γράψει ένα τραγούδι με τίτλο *I'll Love Like Robert Taylor, Be My Greta Garbo*.

## Υπόθεση
Στο Παρίσι του 1847 η Μαργαρίτα Γκοτιέ (Γκρέτα Γκάρμπο), μια κοπέλα απ' την εργατική τάξη γίνεται πόρνη των σαλονιών με σήμα κατατεθέν τις καμέλιες. Η Μαργαρίτα ζει στην πολυτέλεια και μαθαίνει να στοχεύει ψηλά, διαλέγοντας εύπορους εραστές, όπως ο βαρόνος Ντε Βαρβίλ (Χένρι Ντάνιελ), που να μπορούν να τη στηρίξουν οικονομικά. Η τυχαία γνωριμία της όμως μ' έναν φοιτητή της νομικής, τον Αρμάνδο Ντυβάλ (Ρόμπερτ Τέιλορ), την κάνει να καταλάβει πόσο μάταιη είναι μια ζωή χωρίς πραγματική αγάπη κι η Μαργαρίτα προθυμοποιείται ν' αφήσει τον βαρόνο και τον πληρωμένο έρωτα. Η σχέση της με τον Αρμάνδο όμως διακόπτεται όταν ο πατέρας του (Λάιονελ Μπάριμορ) την παρακαλεί να τον εγκαταλείψει, καθώς το παρελθόν της θα μπορούσε να σταθεί εμπόδιο στη σταδιοδρομία του. Η Μαργαρίτα καταλαβαίνει τον πόνο του κυρίου Ντυβάλ και κάνει μια πράξη αυτοθυσίας εγκαταλείποντας τον Αρμάνδο. Η μοίρα όμως συνεχίζει το άσχημο παιχνίδι στη Μαργαρίτα η οποία πλήττεται απ' τη φυματίωση.

## Η υποψηφιότητα της Γκάρμπο

Η ερμηνεία της Γκρέτα Γκάρμπο (ηθοποιού που η ακαδημία δεν βράβευσε ποτέ με όσκαρ ερμηνείας, αλλά μόνο με ένα τιμητικό το 1955), βραβεύτηκε από την Ένωση Κριτικών Κινηματογράφου της Νέας Υόρκης και θεωρήθηκε η καλύτερη της χρονιάς του 1937. Η Γκάρμπο προτάθηκε για όσκαρ α' γυναικείου ρόλου κι όλοι πίστευαν ότι θα κέρδιζε, αλλά τελικά υπέστη ήττα. Η Λουίζ Ράινερ κατάφερε να κάνει την έκπληξη της βραδιάς κερδίζοντας τη Γκάρμπο στα σημεία. Έτσι, η σχετικά ξεχασμένη σήμερα, Ράινερ βρέθηκε με το δεύτερο όσκαρ στα χέρια της για την ταινία *[[Υπό το βλέμμα του Βούδα (ταινία, 1937)|Υπό το βλέμμα του Βούδα]] (The Good Earth, 1937)* ένα χρόνο μετά την πρώτη της νίκη κι έγινε η πρώτη ηθοποιός με δύο Όσκαρ ερμηνείας.

## Διαχρονικότητα
Το 2005 η ταινία συμπεριλήφθηκε στη λίστα του περιοδικού *[[Time]]* με τις 100 καλύτερες ταινίες όλων των εποχών, ενώ το Αμερικανικό Ινστιτούτο Κινηματογράφου την συμπεριέλαβε στη λίστα με τις 100 καλύτερες αισθηματικές ταινίες όλων των εποχών.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1936
Κατηγορία:Ταινίες παραγωγής Metro-Goldwyn-Mayer
Κατηγορία:Αμερικανικές αισθηματικές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες που τοποθετούνται στην περίοδο του Ρομαντισμού
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες σχετικά με την πορνεία
Κατηγορία:Ταινίες βασισμένες σε πολλά έργα
Ετιέν ντε Φλακούρ

Ο **Ετιέν ντε Φλακούρ** (*Étienne de Flacourt*) ήταν Γάλλος Κυβερνήτης της Μαδαγασκάρης το 17ο αιώνα. Υπήρξε επίσης συγγραφέας ενός έργου για την ιστορία του νησιού. Ο ντε Φλακούρ ήταν ένα από τα ελάχιστα, αν όχι το μοναδικό, πρόσωπο από τη Δύση που ανέφερε γραπτά την ύπαρξη του εξαφανισμένου πλέον πτηνού, πουλί-ελέφαντας, περιγράφοντάς το το 1658..

## Βιογραφία
### Κυβερνήτης
Γεννήθηκε το 1607 στην Ορλεάνη. Το 1648 διορίστηκε κυβερνήτης της Μαδαγασκάρης από τη Γαλλική Εταιρεία των Ανατολικών Ινδιών. Στις 3 Δεκεμβρίου του ιδίου χρόνου έφτασε στο Φορ Ντοφέν.  Αποκατέστησε την τάξη στους κόλπους του γαλλικού στρατού, καθώς μέλη του είχαν στασιάσει. Ωστόσο, δεν ήταν εξίσου επιτυχημένος στις συνδιαλλαγές του με τους ιθαγενείς, οι οποίοι συνεχώς τον ενοχλούσαν με δολοπλοκίες και επιθέσεις σε όλη τη διάρκεια της θητείας του. 

### Τελευταία χρόνια και θάνατος
Το 1655 έφυγε από τη Μαδαγασκάρη και επέστρεψε στη Γαλλία. Λίγο αργότερα ανέλαβε γενικός διευθυντής της εταιρείας. Στη συνέχεια ξαναπήγε στη Μαδαγασκάρη. Στο ταξίδι της επιστροφής έπεσε σε πειρατική επίθεση κοντά στη Λισαβόνα και πνίγηκε στις 10 Ιουνίου του 1660.. 

## Εργογραφία
* *Histoire de la grande isle de Madagascar* (1η έκδοση 1658, 2η έκδοση 1661).

## Παραπομπές


## Πηγές
* άρθρο στην Encyclopædia Britannica 11 έκδοση, 1911. 
* A. Malotet, *Et. de Flacourt, ou les origines de la colonisation française a Madagascar (1648-1661)*, (Παρίσι, 1898).

Φλακουρστορ
Σύριγξ η παρθική

Η **Σύριγξ** ήταν ελληνιστική πόλη στην Παρθία. 

Την ίδρυσε ο Σέλευκος Α' Νικάτωρ της Συρίας, με σκοπό την αποτελεσματική φύλαξη των περιοχών από τον Σκυθικό κίνδυνο. Στην πραγματικότητα ανακαίνισε την παλαιότερη αχαιμενιδική πόλη Ζαδράκαρτα. 

Όταν το 210 π.Χ. ο Σελευκίδης βασιλιάς Αντίοχος Γ΄ συνέτριψε τον παρθικό στρατό στα φαράγγια του Ελμπούρζ, έντρομος ο Πάρθος Αρσάκης Γ΄ κλείστηκε στην οχυρή πόλη του Σελεύκου. Έξω από την πόλη συγκεντρώθηκε ο ελληνικός στρατός του Αντιόχου και ξεκίνησε τη συστηματική της πολιορκία. Σε αντίποινα οι Πάρθοι κατέσφαξαν τους κατοίκους της ελληνικής εμπορικής συνοικίας, ενώ οι υπόλοιποι Έλληνες κατέφυγαν στις γειτονικές σατραπείες των Σελευκιδών και των Ελλήνων της Βακτριανής. Τελικά ο αρχηγός των Ελλήνων μισθοφόρων, Υπερβάσας, συνέτριψε τους Πάρθους που δραπέτευσαν από την πόλη, ενώ οι Σελευκίδες πελταστές ολοκλήρωσαν την ανακατάληψη της Σήρυγγος. Στην συνέχεια η ιστορία της πόλεως ταυτίστηκε με τις τύχες του Σελευκιδικού και του Παρθικού βασιλείου. 

Στην θέση της ελληνιστικής πόλεως βρίσκεται η ιρανική Σαρί, σε απόσταση λίγων χιλιομέτρων νότια της Κασπίας θάλασσας. 

## Πηγές
* Στρατιωτική Ιστορία τεύχος 12, εκδ. Περισκόπιο.
* Κωνσταντίνου Παπαρηγόπουλου *Ιστορία του ελληνικού έθνους*.
* Johann Gustav Droysen *Ιστορία των Επιγόνων του Μεγάλου Αλεξάνδρου* εκδ. ελεύθερη σκέψις.
* Πολυβίου ιστορίαι.

Κατηγορία:Αρχαίες πόλεις της Παρθίας
Κατηγορία:Ελληνιστικές πόλεις
Σωτηρία η Αριανή

Η ελληνιστική πόλη **Σώτειρα** (γνωστή και ως **Σωτηρία**), ιδρύθηκε από τον Σελευκίδη βασιλέα Αντίοχο Α΄ τον Σωτήρα στην επαρχία της Αρείας, του ανατολικού Ιράν. Ίσως το κανονικό της όνομα να ήταν Αντιόχεια η Σώτειρα. Η πόλη αναφέρεται από τον Αππιανό , τον Στέφανο Βυζάντιο, τον Πλίνιο  και τον Στράβωνα . Ο Κλαύδιος Πτολεμαίος στην *γεωγραφική υφήγηση* τοποθετεί την Σωτηρία περίπου Β.-Β.Α. από την Αλεξάνδρεια Αριανή. 

Ακριβώς στα βορειοανατολικά της Αριανής Αλεξάνδρειας υπάρχει η σημερινή αφγανική πόλη Andkhoy. Μερικοί μελετητές βλέπουν στο όνομα αυτό την παραφθορά του ελληνικού Αντιόχεια. Το Andkhoy κατά την Βρεττανική εγκυκλοπαίδεια και ειδικότερα το Bala Andkhoy ιδρύθηκε από τον Μεγάλο Αλέξανδρο το 328 π.Χ. ως φρούριο της περιοχής. Δεν αποκλείεται να επανιδρύθηκε από τον Αντίοχο Σωτήρα ως *Αντιόχεια*, όταν εξουσίαζε τις ανατολικές σατραπείες κατά τα έτη 292 -281 π.Χ.  

## Παραπομπές


## Πηγές
*Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. Ελεύθερη σκέψις.
*Κωνσταντίνου Παπαρρηγόπουλου *Ιστορία του ελληνικού έθνους*.

Κατηγορία:Ελληνιστικές πόλεις
Κατηγορία:Αρχαίες πόλεις της Περσίας
La Nigérienne

**"La Nigérienne"** είναι ο εθνικός ύμνος του Νίγηρα. Οι στίχοι είναι του Μορίς Αλμπέρ Τιριέ , ενώ τη μουσική έγραψαν οι Ρομπέρ Ζακέ και Νικολά Αμπέλ Φρανσουά Φριονέ. Καθιερώθηκε ως εθνικός ύμνος της αφρικανικής χώρας το 1961.

Στις 21 Νοεμβρίου 2019, ο Πρόεδρος της Δημοκρατίας Μαχαμάνδου Εκουφού ανακοίνωσε ότι αποφάσισε να αλλάξει ή και να αλλάξει τον εθνικό ύμνο. Μία επιτροπή υπό την προεδρία του πρωθυπουργού Μπίργκι Ραφίνι "είναι επιφορτισμένη με την ανάγνωση του τρέχοντος ύμνου με την παροχή διορθώσεων" και "εάν είναι δυνατόν να βρει έναν νέο ύμνο που ανταποκρίνεται στο σημερινό πλαίσιο του Νίγηρα". Δημιουργήθηκε το 2018, αποτελείται από αρκετά μέλη της κυβέρνησης και περίπου δεκαπέντε «εμπειρογνώμονες έμπειρους στη γραφή και τη μουσική σύνθεση».

Για τον Assamana Malam Issa, Υπουργό Πολιτιστικής Αναγέννησης, "Πρέπει να βρούμε έναν ύμνο που να γαλβανίζει τον πληθυσμό, να είναι για μας ένα είδος πολεμικής κραυγής για να αγγίξει την πατριωτική μας ίνα".

## Στίχοι
Auprès du grand Niger puissant
Qui rend la nature plus belle,
Soyons fiers et reconnaissants
De notre liberté nouvelle !
Evitons les vaines querelles
Afin d'épargner notre sang,
Et que les glorieux accents
De notre race soit sans tutelle !
S'élève dans un même élan
Jusqu'à ce ciel éblouissant,
Où veille son âme éternelle
Qui fera le pays plus grand !

Χορωδία:
Debout ! Niger ! Debout !
Que notre œuvre féconde
Rajeunisse le cœur de ce vieux continent !
Et que ce chant s'entende
Aux quatre coins du monde
Comme le cri d'un peuple équitable et vaillant!
Debout ! Niger ! Debout!
Sur le sol et sur l'onde,
Au son des tam-tams
Dans leur rythme grandissant,
Restons unis toujours,
Et que chacun réponde
A ce noble avenir
Qui nous dit: - En avant !

## Ελληνική μετάφραση
Σε όλο το σπουδαίο ισχυρό Νίγηρα
Που κάνει πιο όμορφη τη φύση,
Ας είμαστε περήφανοι και ευγνώμονες
Για τη νεοαποκτηθείσα ελευθερία μας!
Ας αποφύγουμε τους μάταιους καυγάδες
Με σκοπό να μην προκαλέσουμε αιματοκύλισμα μεταξύ μας,
Και είθε οι δοξασμένες φωνές
Της φυλής μας να είναι ελεύθερες από κυριαρχία!
Ας σηκωθούμε με ένα μόνο άλμα
Τόσο ψηλά όσο είναι ο λαμπερός ουρανός,
Όπου στέκει αγέρωχη η αιώνια ψυχή της
Που θα καταστήσει ακόμα πιο σπουδαία τη χώρα μας!

Χορωδία:
Ξύπνα! Νίγηρα! Ξύπνα!
Είθε οι κόποι μας που έφεραν καρπούς
Να κάνουν ξανά νέα την καρδιά αυτής της ηπείρου!
Και μακάρι το τραγούδι αυτό να ακουστεί
Στις τέσσερις γωνιές της Γης
Όπως η κραυγή ενός δίκαιου και γενναίου λαού!
Ξύπνα! Νίγηρα! Ξύπνα!
Στην ξηρά και στο κύμα,
Στον ήχο των τυμπάνων 
Με τους αναπτυσσόμενους ρυθμούς τους
Ας παραμείνουμε ενωμένοι για πάντα,
Και είθε ο καθένας να απαντήσει
Σε αυτό το ένδοξο μέλλον
Που μας λέει: - Προχωρήστε!

## Πηγές
* nationalanthems.info
## Πολυμέσα
* Έκδοση με τραγούδι (ηχογράφηση από ραδιοφωνικό σταθμό) Ο ύμνος τελειώνει στο 1:47

Κατηγορία:Εθνικά σύμβολα του Νίγηρα
Κατηγορία:Εθνικοί ύμνοι
Καλλιόπη η Παρθική

Η **Καλλιόπη** ήταν μία αρχαία ελληνική πόλη στην αρχαία Παρθία. 

Αναφέρεται από τον ελληνικής καταγωγής Αλεξανδρέα ιστορικό Αππιανό ότι ιδρυτής της ήταν ο **[[Σέλευκος Α' Νικάτωρ]]**. Ο Στέφανος ο Βυζάντιος την τοποθετούσε και αυτός στην Παρθία. Από τον ιστορικό Πλίνιο πληροφορούμαστε ότι η χρησιμότητα της Καλλιόπης ήταν στην φύλαξη της Παρθίας από τον λαό των Μήδων. 

Αν και άγνωστη η σημερινή τοποθεσία της ελληνιστικής Καλλιόπης, ωστόσο αυτή θα βρισκόταν στα ανατολικά της Τεχεράνης. 

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδόσεις ελεύθερη σκέψις. 
* Πολυβίου *Ιστορίαι*.
* *Στρατιωτική Ιστορία* τεύχος 12, εκδόσεις Περισκόπιο.
* Κωνσταντίνου Παπαρηγόπουλου *Ιστορία του ελληνικού έθνους*.

Κατηγορία:Ελληνιστικές πόλεις
Κατηγορία:Αρχαίες πόλεις της Παρθίας
Κατηγορία:Αρχαίες πόλεις της Περσίας
Σίκιννις

**Σίκιννις** λεγόταν στην αρχαιότητα η γρήγορη και θορυβώδης όρχηση σατυρικού δράματος που χόρευαν και τραγουδούσαν οι Σάτυροι, με συνοδεία αυλού ή λύρας, που για αυτόν το λόγο λέγονταν και «*Σικιννιστές*».

Το όνομα της όρχησης αυτής πιθανώς να προέρχεται, κατά την επικρατέστερη γνώμη, από κάποιον Σίκιννο που καταγόταν από την Κρήτη με δεδομένο ότι η όρχηση αυτή χορεύονταν και στην αρχαία Κρήτη. Κατ΄ άλλους ίσως να προέρχεται από ομώνυμη Νύμφη, γύρω από την οποία απεικονίζονται σε κάποια αγεειογραφία, να χορεύουν Σάτυροι.

## Δείτε επίσης
*Χορός στην αρχαία Ελλάδα

## Πηγές
*Νεώτερον Εγκυκλοπαιδικόν Λεξικόν Ηλίου" τομ.16ος, σελ.1012

Κατηγορία:Αρχαίοι ελληνικοί χοροί
Κατηγορία:Αρχαίο δράμα
Κύλινδρος (αποσαφήνιση)

Η λέξη **κύλινδρος** μπορεί να αναφέρεται σε:

*Κύλινδρος (γεωμετρία), γεωμετρικό σχήμα.

## Τεχνολογία
*Κύλινδρος (παλαιογραφία), έγγραφο τυλιγμένο σε δύο καρούλια.
*Κύλινδρος γραφομηχανής, κύλινδρος πάνω στον οποίο τοποθετείται το χαρτί.
*Κύλινδρος (μηχανολογία), κάθε τμήμα μηχανής με κυλινδρικό σχήμα , μέσα στο οποίο κινείται έμβολο.
*Κύλινδρος (τύμπανο) ως εξάρτημα εκτυπωτή τεχνολογίας Laser ή φωτοτυπικού μηχανήματος. 
*Φωνογραφικός κύλινδρος, παλαιό μέσο αποθήκευσης ηχογραφήσεων, πρόγονος του δίσκου βινυλίου.
Κερδοσκοπία

Στην επιστήμη των Οικονομικών ο όρος **Κερδοσκοπία** χαρακτηρίζει γενικά την οποιαδήποτε επίτευξη κέρδους από προβλεφθείσες μεταβολές των τιμών αγαθών ή αξιογράφων.

Η Κερδοσκοπία επιτυγχάνεται μετά από διενέργεια προβλέψεων ως προς τις διακυμάνσεις που μπορεί να σημειωθούν στις τιμές των αγαθών ή αξιογράφων ή ακινήτων με αντίστοιχη αγορά ή πώληση αυτών.

Ο όρος αυτός προς αποφυγή σύγχυσης αντιδιαστέλλεται από εκείνον της επένδυσης λόγω μιας βασικής διαφοράς. Στην μεν επένδυση μπορεί να συνυπάρχει κάποια ανάληψη κινδύνου (ρίσκου) χαρακτηριζόμενο όμως ως ένα επεισοδιακό στοιχείο που μπορεί να υφίσταται σε οποιαδήποτε δραστηριότητα, σε αντίθεση με την κερδοσκοπία που ο κίνδυνος αυτός αποτελεί την ουσία της επιχείρησης. Έτσι η μεν επένδυση προσβλέπει σε *μακροχρόνιες* προσδοκίες, ενώ αντίθετα η κερδοσκοπία κυριολεκτικά βασίζεται σε *βραχυπρόθεσμες* προβλέψεις επί της διακύμανσης τιμών της αγοράς.

Η κερδοσκοπία θεωρείται αρνητική ως προσωπική συμπεριφορά και ως αιτία κινδύνου για την πραγματική οικονομία.

## Σημείωση
Γενικά ο όρος στο ευρύτερο φάσμα των οικονομικών δραστηριοτήτων μπορεί να αναφέρεται με τρεις σημασίες:
α) Είτε σε ανάληψη επένδυσης κάποιου κινδύνου (ρίσκου), ή αβεβαιότητας, μεγαλυτέρων των συνήθων.
β) Είτε σε ανάληψη υψηλού κινδύνου, προσδοκώντας κέρδος από την διακύμανση των τιμών και
γ) Είτε (σπανιότερα) στη κριτική κάποιων συγγραφέων σε χρηματιστηριακές λειτουργίες. Στη περίπτωση αυτή ο όρος κερδοσκοπία ταυτίζεται με το παίγνιο (κυβεία).
Από τις παραπάνω περιπτώσεις η δεύτερη είναι αυτή που συναντάται περισσότερο ως πιο κοινή στην οικονομική φιλολογία γενικότερα.

## Παραπομπές


## Δείτε επίσης
* Αισχροκέρδεια

Κατηγορία:Χρηματοοικονομικά
Κατηγορία:Εμπόριο
Αίνος (Συρία)

Η **Αίνος** ήταν αρχαία πόλη της Συρίας ή της Μεσοποταμίας.

Το όνομα της πόλης μπορεί να προέρχεται είτε από ομώνυμη πόλη της Ελλάδας (υπήρχε στη Θράκη, την Οζολική Λοκρίδα και τη Θεσσαλία) είτε από εξελληνισμό της αραβικής λέξης *ain* που σημαίνει πηγή. Ο Στέφανος Βυζάντιος, στα *Εθνικά*, δεν διευκρινίζει αν η πόλη βρισκόταν στη Συρία ή στη Μεσοποταμία, ωστόσο ο ιστορικός Getzel Cohen θεωρεί σχετικά πιθανότερη την εκδοχή η Αίνος να βρισκόταν στη Συρία.

## Παραπομπές


Κατηγορία:Αρχαίες πόλεις της Συρίας
Ίππος (αποσαφήνιση)

Η λέξη **Ίππος** χρησιμοποιείται με τις ακόλουθες έννοιες:

* Ίππος κοινώς *[[Άλογο]]*, ποιητικά *Άτι*.
* Ίππος (γυμναστική), όργανο γυμναστικής με λαβές.
* Ίππος (άλματος), όργανο γυμναστικής χωρίς λαβές, για την εκτέλεση άλματος.
* Ίππος (μονάδα ισχύος), μονάδα μέτρησης ισχύος.
* Ίππος (φορολογήσιμος), μονάδα μέτρησης φορολογικής κλίμακας στα αυτοκίνητα. 
* Ίππος (σκάκι), ένα από τα κομμάτια στο σκάκι.
* Θαλάσσιος ίππος, ένα μεγάλο θαλάσσιο θηλαστικό.
Φθία Β΄ της Ηπείρου

Η **Φθία** (4ος αιώνας π.Χ.) ήταν βασίλισσα της Ηπείρου με καταγωγή από τη Θεσσαλία, μέλος της Δυναστείας των Αιακιδών. 

## Βιογραφία
Ήταν κόρη του Μένονος, ιππάρχου από τα Φάρσαλα, ενός άνδρα που διακρίθηκε κατά τη διάρκεια του Λαμιακού Πολέμου. Νυμφεύθηκε τον βασιλιά της Ηπείρου κατά την περίοδο 330 π.Χ. έως 313 π.Χ., τον Αιακίδη.

Το ζευγάρι απέκτησε δύο κόρες, τη Δηιδάμεια και την Τρωάδα, καθώς και ένα γιο, που έμεινε γνωστός στην ιστορία ως Πύρρος της Ηπείρου, έναν από τους σπουδαιότερους ηγεμόνες της πρώιμης Ελληνιστικής περιόδου. Για τη ζωή της δεν γνωρίζουμε ιδιαίτερες λεπτομέρειες, πέρα από μια σύντομη αναφορά που κάνει σε εκείνη ο βιογράφος του γιου της, ο Πλούταρχος. Δεν είναι γνωστό πόσα χρόνια έμεινε στο πλευρό του συζύγου της κι αν τον ακολούθησε όταν εκείνος έχασε προσωρινά τον θρόνο του. Ο γιος της υιοθετήθηκε σε ηλικία δύο ετών από τον βασιλιά των Ιλλυριών, τον Γλαυκία, και τη σύζυγό του. Ωστόσο ο τελευταίος έκοψε αργότερα νομίσματα με τη μορφή της. Η κόρη της Δηιδάμεια αρραβωνιάστηκε ακόμη ανήλικη τον γιο του Αλεξάνδρου του Μέγα, Αλέξανδρο Δ', ενώ όταν ενηλικιώθηκε παντρεύτηκε τον Δημήτριο τον Πολιορκητή.

## Παραπομπές


## Δείτε επίσης
* Δυναστεία των Αιακιδών
* Αρχαία Ήπειρος
* Ελληνιστική περίοδος



Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κόμμα Ανεξαρτησίας (Ισλανδία)

200px|μικρογραφία|Λογότυπο του κόμματος μέχρι το 2016.
Το **κόμμα της ανεξαρτησίας** (*Sjálfstæðisflokkurinn*) είναι ένα Ισλανδικό κεντροδεξιό πολιτικό κόμμα. Ιδρύθηκε το 1929 - πριν η Ισλανδία γίνει ανεξάρτητο κράτος - μετά από τη συγχώνευση του συντηρητικού και του φιλελεύθερου κόμματος. Το νέο κόμμα τάχθηκε καθαρά υπέρ της πλήρους ανεξαρτητοποιήσης της χώρας από τη Δανία και γι' αυτό το λόγο ονομάστηκε κόμμα της ανεξαρτησίας.

Το *Sjálfstæðisflokkurinn* θεωρείται σήμερα το μεγαλύτερο κόμμα της χώρας καθώς έχει κερδίσει σε όλες ανεξαιρέτως τις μεταπολεμικές εκλογικές αναμετρήσεις μέχρι τώρα. Ωστόσο,επειδή στην Ισλανδία συνήθως σχηματίζονται κυβερνήσεις συνασπισμού, δεν ήταν πάντοτε στην εξουσία. Συγκεκριμένα από τις 31 κυβερνήσεις που έχουν σχηματιστεί μέχρι τώρα (μετά τη δημιουργία του κόμματος) συμμετείχε στις 22, ενώ είχε την πρωθυπουργία στις 15 από αυτές.

Αρχηγός του *Sjálfstæðisflokkurinn* είναι ο πρόσφατα παραιτηθής πρωθυπουργός Γκέιρ Χάαρντε που όμως έχει ήδη προαναγγείλει την παραίτησή του και από την ηγεσία του κόμματος επικαλούμενος λόγους υγείας (καρκίνο στον ισοφάγο). Τον αντικατέστησε στην ηγεσία του κόμματος ο Μπιάρνι Μπένεντικτσον.

Αυτή τη στιγμή το **κόμμα της ανεξαρτησίας** κατέχει στο Ισλανδικό κοινοβούλιο 25 από τις 63 έδρες,αλλά δεν συμμετέχει στη σημερινή κυβέρνηση καθώς η κυβέρνηση συνασπισμού που είχε σχηματίσει το 2007 με τους σοσιαλδημοκράτες διαλύθηκε, υπό το βάρος της μεγάλης οικονομικής κρίσης που έπληξε τη χώρα τον Οκτώβριο του 2008. 

Μετά τις εκλογές του 2013, το κόμμα συμμετέχει στην κυβέρνηση του Σίγκμουντουρ Νταβίντ Γκουνλάουγκσον μαζί με το Προοδευτικό Κόμμα.

## Σημειώσεις


## Εξωτερικοί σύνδεσμοι
*Επίσημη ιστοσελίδα

Κατηγορία:Ισλανδικά πολιτικά κόμματα
Κατηγορία:Φιλελεύθερα-Συντηρητικά κόμματα
Κατηγορία:Ευρωσκεπτικιστικά κόμματα
Τρωάδα Β΄ της Ηπείρου

Η **Τρωάδα** (4ος αιώνας π.Χ.) ήταν μια πριγκίπισσα των Μολοσσών, μέλος της Δυναστείας των Αιακιδών, βασιλέων της Ηπείρου κατά την αρχαιότητα. Πατέρας της ήταν ο Αιακίδης, πρώτος εξάδελφος του Αλεξάνδρου του Μέγα, και μητέρα της η Φθία, η οποία καταγόταν από τη Θεσσαλία. Ίσως να πήρε το όνομά της προς τιμήν της γιαγιάς της, Τρωάδας. Αδέρφια της ήταν ο διαβόητος Πύρρος της Ηπείρου, γνωστός για τη φιλόδοξη εκστρατεία του στην Ιταλία, και η Δηιδάμεια, βασίλισσα της Μακεδονίας. Για τη ζωή της δεν γνωρίζουμε κάτι περισσότερο.

## Δείτε επίσης
*Δυναστεία των Αιακιδών
*Αρχαία Ήπειρος
*Ελληνιστική περίοδος

## Παραπομπές




Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Ιχθυοφάγοι

Οι **Ιχθυοφάγοι** ήταν αρχαίοι λαοί, διαφορετικής καταγωγής, οι οποίοι κατοικούσαν στις ακτές στις Αιθιοπίας, της Αραβίας, και των Ινδιών. Αναφέρονται από τον Ηρόδοτο, τον Πτολεμαίο, τον Αρριανό και άλλους αρχαίους συγγραφείς. Ο στόλος του Αλεξάνδρου υπό τον Νέαρχο τους συνάντησε στον παράπλου του Ινδικού Ωκεανού. Ονομάζονταν έτσι εξαιτίας της διατροφής τους που βασιζόταν σχεδόν αποκλειστικά στα ψάρια και ζούσαν σε ημιάγρια κατάσταση. Έτρωγαν τα ψάρια ωμά, αλλά φυλές οι οποίες ζούσαν προς τα δυτικά ήταν πιο αναπτυγμένες. Οι περισσότεροι δεν είχαν καν καράβια για ψάρεμα και εξασφάλιζαν την τροφή τους από την άμπωτη. Έφτιαχναν ακόμα αλεύρι από τα ψάρια ενώ ακόμα και τα σπίτια τους τα έφτιαχναν από οστά κητών που ξεβράζονταν στην ακτή.

## Πηγές
*Αρριανός *Ινδική* 27-31
*Ηρόδοτος *Θάλεια* 19

Κατηγορία:Εξαφανισθέντες λαοί
Ευμένεια Υρκανίας

Η **Ευμένεια** ήταν ελληνιστική πόλη, για την οποία κάνει λόγο μονάχα ο Στέφανος Βυζάντιος, προσθέτοντας ότι βρισκόταν στην Υρκανία του βορειοανατολικού Ιράν. Παρά την αρκετά πενιχρή πληροφορία μπορεί να υποθέσει κανείς ότι κτίστηκε από τον Ευμένη τον Καρδιανό, ένδοξο στρατηγό του Μεγάλου Αλεξάνδρου, που κατά τα έτη 317/6 π.Χ. έδρασε στην Περσία. 

Ωστόσο έχει προταθεί και η άποψη ότι η Υρκανία του Στεφάνου είναι το *Υρκάνιον πεδίον* της Λυδίας, στη Μικρά Ασία (με κύρια πόλη την Υρκανίδα). Στα μέρη αυτά εγκαταστάθηκαν οι Υρκάνιοι σύμμαχοι του Πέρση βασιλιά Κύρου Α΄. Κατά αυτήν την άποψη η εν λόγω Ευμένεια θα βρισκόταν στο πεδίο αυτό και θα μπορούσε να είχε ιδρυθεί από τον Ατταλίδη βασιλιά Ευμένη Β΄, σε ανάμνηση της νίκης του επί του Σελευκίδη Αντιόχου Γ΄ στη μάχη της Μαγνησίας (190 π.Χ.). 

## Πηγές
* Κωνσταντίνου Παπαρηγόπουλου *Ιστορία του Ελληνικού έθνους*.
* Johann Gustav Droysen *Ιστορία των Διαδόχων του Μεγάλου Αλεξάνδρου* από την εφημερίδα Ελευθεροτυπία.
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. Ελεύθερη σκέψις.
* Στρατιωτική Ιστορία τεύχος 133, Σεπτέμβριος του 2007, εκδ. Περισκόπιο.

Κατηγορία:Ελληνιστικές αποικίες
Κατηγορία:Αρχαίες πόλεις της Περσίας
Μυσία η Παρθική

Η **Μυσία** φαίνεται πως υπήρξε μια ελληνιστική πόλη της Παρθίας, την οποία ίδρυσαν Μυσοί στρατιώτες - κληρούχοι του στρατού των Σελευκιδών. Αναφέρεται από τον Κλαύδιο Πτολεμαίο στα σύνορα με την γειτονική Αρεία. Λόγο κάνει επίσης και ο Αμμιανός Μαρκελλίνος (XXIII).  

## Πηγές
*Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
*Κλαυδίου Πτολεμαίου γεωγραφική υφήγησις, εκδ. ελεύθερη σκέψις.

Κατηγορία:Ελληνιστικές πόλεις
Κατηγορία:Αρχαίες πόλεις της Παρθίας
Κατηγορία:Αρχαίες πόλεις της Περσίας
Ευρυμενές

Το λήμμα **Ευρυμενές** μπορεί να αναφέρεται σε κάποιο από τα παρακάτω τοπωνύμια:

*Αρχαίες πόλεις:*
*Ευρυμενές Ηπείρου
*Ευρυμενές Μαγνησίας  (στη θέση όπου σήμερα βρίσκεται το χωριό Στόμιο Λάρισας)

*Σύγχρονοι δήμοι:*
*Δήμος Ευρυμενών Ιωαννίνων
*Δήμος Ευρυμενών Λάρισας
Νίκαια Νιάλια

Η **Νίκαια Νιάλια** (**Nicaea Nialia** στα λατινικά) είναι πόλη η οποία αναφέρεται στον Χάρτη του Πόιτινγκερ, στην περγαμηνή 12.1 του χάρτη της έκδοσης του Κόνραντ Μίλερ (Konrad Miller), 1887/1888. 

Στον χάρτη αυτόν διαφαίνονται δύο εμπορικές οδοί στα νότια του χωριού Catispi (πιθανότατα στην Ατροπατηνή Μηδία ή Αρμενία), οι οποίες σε μήκος 75 μιλίων έχουν κοινούς εμπορικούς σταθμούς. Από εκεί και μετά η μια κατευθύνεται δυτικά στα Τιγρανόκερτα της Αρμενίας, ενώ η άλλη που κατευθύνεται στην Επιφάνεια της Μηδίας (τα Εκβάτανα) καταλήγει στη Νίκαια.

## Επιπλέον βιβλιογραφία
* pleiades
* Orbis terrarum antiquus, cum thesauro topographico: Continente indices tabularum geographicarum topographicos, eosdem criticos, Christian Tobias Ephraim Reichard, Campe, 1824 https://books.google.gr/books?id=uPdeAAAAcAAJ&lpg=PT51&ots=wCn7KJF_Zj&dq=Nicaea%20Nialia&pg=PT51#v=onepage&q=Nicaea%20Nialia&f=false
* The Hellenistic Settlements in the East from Armenia and Mesopotamia to Bactria and India, Getzel M. Cohen, University of California Press, 2013, σελ. 48

Κατηγορία:Ασσυρία
Κατηγορία:Αρχαίες πόλεις της Μεσοποταμίας
Σιδηροπυρίτης

Ο **σιδηροπυρίτης** (αγγλ. pyrite) είναι θειούχο ορυκτό του σιδήρου.

## Γενικά
Η ονομασία του προέρχεται από τις ελληνικές λέξεις «σίδηρος» και «πυρ», επειδή πιστευόταν ότι γεννά πυρ (φωτιά), καθώς παρήγαγε σπίθες, όταν τριβόταν σε σκληρές μεταλλικές επιφάνειες. Ο όρος παρέμεινε και διεθνοποιήθηκε, αν και παλαιότερα αναφερόταν σχεδόν σε όλα τα μικτά θειούχα. Παλαιότερα ονομαζόταν και **ψευδοχρυσός** (αγγλ. "fools gold"), λόγω του χρώματός του, που μοιάζει με αυτό του αυτοφυούς χρυσού, από τον οποίο, ωστόσο, διακρίνεται εύκολα λόγω της πολύ μεγαλύτερης σκληρότητάς του (6,5 έναντι 2,5 του χρυσού) και της μέλαινας γραμμής κόνεως (η του χρυσού είναι κίτρινη).

Ανευρίσκεται σε όλα τα γεωλογικά περιβάλλοντα: Αποτελεί επουσιώδες ορυκτό σε πυριγενή πετρώματα, ανευρίσκεται σε υδροθερμικές φλέβες συνδεόμενος με τα υπόλοιπα μικτά θειούχα (γαληνίτη, σφαλερίτη, μαρκασίτη, χαλκοπυρίτη, αρσενοπυρίτη) και σε κοιτάσματα προερχόμενα από μεταμορφώσεις επαφής, καθώς και σε ιζηματογενείς αποθέσεις.

Μολονότι κρυσταλλώνεται στο κυβικό σύστημα, εμφανίζει ατελή συμμετρία, επειδή οι κρυσταλλικές έδρες (ιδιαίτερα των κυβικών κρυστάλλων) εμφανίζουν ραβδώσεις. Η πολυμορφική παραλλαγή του ονομάζεται μαρκασίτης και κρυσταλλώνεται στο ορθορομβικό σύστημα.

Απαντά σε πολλά μέρη του κόσμου μαζί με άλλα μικτά θειούχα. Από τα σημαντικότερα κοιτάσματά του είναι αυτά στη Βολιβία, στις ΗΠΑ, στο Περού στην Ισπανία και στη νήσο Έλβα. Κοιτάσματά του απαντούν επίσης στη Ναμίμπια, στην Γκάνα, στη Ζάμπια και στη Δημοκρατία της Νότιας Αφρικής. Στην Ελλάδα υπάρχει στον Μαδέμ Λάκκο (Στρατώνι Χαλκιδικής), στη νήσο Σέριφο, κ.α.

## Χρήσεις
Μολονότι περιέχει σημαντική ποσότητα σιδήρου, χρησιμοποιείται κυρίως στη βιομηχανία παρασκευής του θειικού οξέος: Ο σιδηροπυρίτης, ύστερα από μηχανικό καθαρισμό, φρύσσεται, οπότε παράγεται διοξείδιο του θείου:
:::4FeS2 + 11O2 → 2Fe2O3 + 8SO2
Το παραγόμενο διοξείδιο του θείου υφίσταται καταλυτική οξείδωση σε τριοξείδιο του θείου (με καταλύτη πεντοξείδιο του βαναδίου, V2O5), το οποίο, διαλυόμενο στο νερό, παρέχει θειικό οξύ (H2SO4).

Χρησιμοποιείται, επίσης, στην παρασκευή θειικών αλάτων του σιδήρου, τα οποία έχουν ευρύτατη εφαρμογή στην παρασκευή μελανιών, χρωμάτων και βαφών συντήρησης, καθώς και απολυμαντικών.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Minerals.net
* Webmineral.com
* Queensland University of Technology

## Βιβλιογραφία
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K.A.G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2
* S. S. Augustithis, *Atlas of the textural patterns of ore minerals and metallogenic proccesses*, Walter de Gruyter, ISBN 3-11-013639-2

Σιδηροπυριτης
Σιδηροπυριτης
Χειρομαντεία

thumb|right|350px|Οι γραμμές του χεριού
Η **χειρομαντεία** είναι η μαντική τέχνη της ερμηνείας των γραμμών του χεριού και της αποκάλυψης του πεπρωμένου του κατόχου του. 
## Ιστορική αναδρομή
Η χειρομαντία είναι μαντική πρακτική που από την αρχαιότητα χρησίμευε για την πρόβλεψη του μέλλοντος.
Είναι γνωστή στον πολιτισμό της Ινδίας, της Αιγύπτου, της Βαβυλώνας και της Ασσυρίας, όπου και θεωρείτο μυστική τέχνη. Στους πολιτισμούς αυτούς, η παλάμη του αριστερού χεριού ήταν ο «καθρέπτης» του χαρακτήρα του ανθρώπου και είχε όλα τα χαρακτηριστικά του κατόχου του από την αρχή της ζωής και μέχρι τον θάνατο. 

Αρκετοί λόγιοι του 19ου αι., όπως ο Desbarolles, ο Φλαντ ή ο Νέττεσχάιμ μελέτησαν την δομή της παλάμης και ίδρυσαν την σχολή της *χειρολογίας* με βάση την αρχαία χειρομαντία. Στον μεσαίωνα η μελέτη της παλάμης ήταν βοηθητικό στοιχείο της ιατρικής εξέτασης των ασθενών και διδασκόταν ακόμα και στους φοιτητές του πανεπιστήμιου.

## Παραπομπές

## Εξωτερικοί σύνδεσμοι
* 
* 
* Εισαγωγή στην χειρομαντεία
* Χειρομαντεία, η τέχνη

Κατηγορία:Αρχαία μαντική
Πάπυρος 10808 του Βρετανικού Μουσείου

Ο **Πάπυρος 10808 του Βρετανικού Μουσείου** είναι έγγραφο του 2ου αιώνα μ.Χ. που ανακαλύφτηκε στην Οξύρρυγχο της Αιγύπτου το 1968. Φυλάγεται σήμερα στο Βρετανικό Μουσείο στο Λονδίνο.

## Περιεχόμενο
Από το αρχικό κείμενο διασώζεται μόνο η πρώτη στήλη. Το διασωθέν αριστερό τμήμα της δεύτερης στήλης είναι τόσο μικρό που δεν ερμηνεύεται.

Το κείμενο που διασώθηκε είναι μια παράκληση στους τρεις δαίμονες του πυρετού, τον Σρο, τον Κάι και τον Τεπί που είναι εχθροί του Βενενέφερ και του Όσιρι.

## Επιστημονική σημασία
Για τους γλωσσολόγους, το κείμενο του πάπυρου είναι ιδιαίτερης σημασίας, αφού είναι γραμμένο σε δύο γλώσσες, στα αιγυπτιακά ιερογλυφικά και στα αρχαία ελληνικά, και μας επιτρέπει να υποθέσουμε πώς προφέρονταν οι αρχαίες αιγυπτιακές λέξεις.

## Δείτε επίσης
* Πάπυροι της Οξυρρύγχου
* Στήλη της Ροζέττας

## Βιβλιογραφία
* Walter E. Crum: *An egyptian text in greek characters.* In: *Journal of Egyptian Archaeology.* Band 28, The Egypt Exploration Society, London 1941, S. 20–31. (Erstpublikation).
* Jürgen Osing: *Der spätägyptische Papyrus BM 10808* (= *Ägyptologische Abhandlungen.* Band 33). Harrassowitz, Wiesbaden 1976, ISBN 3-447-01726-0 (enthält eine Übersetzung, Kommentar, Darstellung der Sprache und Orthographie sowie eine Fotografie).
* Val Hinckley Sederholm: *Papyrus British Museum 10808 and its cultural and religious setting* (= *Probleme der Ägyptologie.* Band 24). Brill, Leiden/Boston 2006, ISBN 978-90-04-14349-4.

Βρετανικού
Κατηγορία:Αιγυπτιολογία
Κατηγορία:Χειρόγραφα
Κατηγορία:Εκθέματα στο Βρετανικό Μουσείο
Κατηγορία:Αρχαία αιγυπτιακή γραμματεία
Τζορτζ Ουόλτερ

Ο **Σερ Τζορτζ Χέρμπερτ Ουόλτερ** (*Sir George Herbert Walter*, 8 Σεπτεμβρίου 1928 – 4 Μαρτίου 2008) ήταν πολιτικός από την Αντίγκουα και Μπαρμπούντα. Ανήκε στο Προοδευτικό Εργατικό Κίνημα και διετέλεσε πρωθυπουργός (Premier) από τις 14 Φεβρουαρίου του 1971 ως την 1η Φεβρουαρίου του 1976. 

Έπειτα από τη διεξαγωγή των βουλευτικών εκλογών το 1971 ο Ουόλτερ έγινε πρωθυπουργός κερδίζοντας τον Βερ Μπερντ. Ήταν υποστηρικτής της πλήρους ανεξαρτησίας για την Αντίγκουα και Μπαρμπούντα και αντιτάχθηκε στη βρετανική πρόταση να γίνει το νησί ομοσπονδία. Ηττήθηκε από τον Μπερντ στις εκλογές του 1976.

Ήταν παντρεμένος με τη Λαίδη Άιακινθ Γουόλτερ, πρώην καθηγήτρια και διευθύντρια στο Λύκειο Θηλέων της Αντίγκουας, η οποία είχε διεκδικήσει ανεπιτυχώς μια βουλευτική έδρα στην Ολ Σαιντς. Απέκτησαν 4 παιδιά. Είχε τιμηθεί με το Μεγάλο Σταυρό του Ιππότη του Τάγματος του Αγίου Μιχαήλ και του Αγίου Γεωργίου.

## Πολιτική καριέρα
Ο Ουόλτερ έγινε πρόεδρος της Ένωσης των Εργατών της Αντίγκουας (AWU) και του Προοδευτικού Εργατικού Κινήματος (PLM). Νωρίτερα ήταν γραμματέας της Ένωσης των Εργατικών Συνδικάτων της Αντίγκουας (AT&LU).

Το κόμμα PLM κυβέρνησε από το 1971 ως το 1976. Στη διάρκεια της πρωθυπουργικής του θητείας ο Σερ Τζορτζ ήταν βουλευτής στο Ολ Σαιντς (All Saints), η οποία τότε αποτελούσε μία εκλογική περιφέρεια. Έγινε ο δεύτερος πρωθυπουργός στην ιστορία της νησιωτικής χώρας. Κατά την περίοδο της πρωθυπουργίας του μεταξύ άλλων ιδρύθηκε η Αναπτυξιακή Τράπεζα των Αντίγκουα και Μπαρμπούντα και θεσμοθετήθηκαν ο Εργατικός Κώδικας και η Πράξη για την Κοινωνική Ασφάλεια.

Έπειτα από τις εκλογές του 1982 αποσύρθηκε από την πολιτική και αφοσιώθηκε στο αγρόκτημά του με τα βοοειδή.

## Σύλληψη
Μετά την ήττα του ο Ουόλτερ συνελήφθη και καταδικάστηκε για παράνομη πώληση μετάλλων προς την κυβέρνηση της Αντίγκουας. Φυλακίστηκε για 3 μήνες και με επιτυχία εφεσίβαλε την απόφαση στο Εφετείο των Δυτικών Ινδιών, το οποίο έκρινε ότι η κατηγορία δεν ήταν στοιχειοθετημένη.

## Θάνατος
Πέθανε από καρδιακή προσβολή στο Σεντ Τζονς σε ηλικία 79 ετών στις 4 Μαρτίου 2008. 

Το 2006 η πρώην οδός Airport Road μετονομάστηκε σε οδό Sir George H. Walter Highway, ως ένδειξη ευγνωμοσύνης για την προσφορά του πολιτικού στο έθνος του. Το 2008 έγινε ο 5ος εθνικός ήρωας της χώρας, αποκτώντας τον τίτλο *Most Exalted Order of National Hero (NH)*.

## Παραπομπές


Ουολτερ
Κωνσταντίνος Νικολόπουλος (συγγραφέας)

thumb|upright|Η «Πατριωτική προτροπή προς το γένος των γραικών» του Νικολόπουλου. Σπαρτη του 1821
Ο **Κωνσταντίνος Νικολόπουλος - Αγαθόφρων** (Σμύρνη, 1786 - Παρίσι, 12 Ιουνίου 1841) ήταν Έλληνας συνθέτης, μουσικός, συγγραφέας και φιλόλογος.

## Βιογραφικό
Γεννήθηκε στην Σμύρνη της Μικράς Ασίας. Η καταγωγή του πατέρα του ήταν από την Ανδρίτσαινα. Μεγάλωσε στην Σμύρνη, όπου και σπούδασε λίγα χρόνια στην φημισμένη Ευαγγελική Σχολή. Το 1806, όταν η οικογένειά του μετανάστευσε στο Παρίσι, ο Νικολόπουλος έγινε βιβλιοθηκάριος στο Γαλλικό Ινστιτούτο, πράγμα που του επέτρεπε, στον ελεύθερο χρόνο του, να ασχολείται με τις ιδιωτικές του σπουδές. Έγινε μέλος της Φιλικής Εταιρείας, του Ελληνικού Κομιτάτου και της Φιλόμουσης Εταιρείας. Ήταν στενός φίλος και συνεργάτης του Αδαμάντιου Κοραή. Διέθετε ευρύτατη εγκυκλοπαιδική μόρφωση και διατηρούσε τακτική συνεργασία με το περιοδικό Revue Encyclopedique και έγραφε στο περιοδικό της Βιέννης Λόγιος Ερμής άρθρα με διάφορα ψευδώνυμα, όπως Αγαθόφρων Λακεδαιμόνιος, Ελληνόφρων Σαλαμίνιος κ.ά.. 

Μετά τον θάνατο του πατέρα του, δώρισε την πατρική του βιβλιοθήκη 3.500 τόμων στην Ανδρίτσαινα. Η βιβλιοθήκη αυτή αποτελεί τον πυρήνα της σημερινής Νικολοπούλειου Βιβλιοθήκης. Πέθανε αιφνιδίως το 1841 από τέτανο.

## Η συνεισφορά του
Ο Νικολόπουλος έγραψε και εξέδωσε πολλά έργα πατριωτικού περιεχομένου για να ξεσηκώσει το έθνος ενάντια στα δεσμά του. Έκανε επιστημονικές έρευνες περί της μουσικής των αρχαίων Ελλήνων και τύπωσε έργα αρχαίων συγγραφέων. Ως μουσικός συνθέτης μελοποίησε αρχαία ελληνικά κείμενα για φωνή, χορωδία και πιάνο, όπως το προοίμιον της Ιλιάδος του Ομήρου, Ευμενίδες του Αισχύλου, Φοίνισσες του Ευριπίδη, Ένα χρόνο πριν από τον πρόωρο θάνατό του είχε μελοποιήσει την Ολυμπιακή ωδή του Πινδάρου. Ακόμη συνέθεσε τρεις ρομάντσες, μία καντάτα για τον Παλαιών Πατρών Γερμανό κ.ά. . Εκτός αυτών συνέθεσε και λειτουργική μουσική για την Ορθόδοξη Εκκλησία (*Κύριε ελέησον*, *Κύριε σώσον τους ευσεβείς*, *Την Ωραιότητα*). Σ' αυτόν τον τομέα μάλιστα, της σύνθεσης δηλαδή πολυφωνικής μουσικής για την Ορθόδοξη Εκκλησία, θεωρείται πρωτοπόρος, αν και δεν είναι γνωστό εάν συνέθεσε και άλλου είδους τέτοια έργα, όπως είναι άγνωστοι και οι λόγοι που τον ώθησαν. Σίγουρα πάντως καταλυτικό ρόλο στην όλη του προσφορά διαδραμάτισε το γενικότερο κλίμα του Νεοελληνικού Διαφωτισμού.

## Παραπομπές


## Βιβλιογραφία
* Τάκης Καλογερόπουλος, "Κων/νος-Αγαθόφρων Νικολοπουλος" από το *Λεξικό της ελληνικής μουσικής*, Αθήνα 1998–99 (online στο wiki.musicportal.gr)
* Γιάννης Φιλόπουλος, *Εισαγωγή στην ελληνική πολυφωνική εκκλησιαστική μουσική*, Εκδόσεις Νεφέλη, Αθήνα 1990
* Γιόζεφ Φινκ, *Die Arkadische Sendung des Konstantinos Nikolopoulos*, Βερολίνο 1972 ISBN 3-7769-0110-1
* Πάπυρος Larrouse Britannica, τομ. 39, σ. 80, Αθήνα:Πάπυρος, 2007.

## Εξωτερικοί σύνδεσμοι
* Πορτραίτο στον ιστότοπο της Ανδρίτσαινας
* Ακούστε: Μελοποίηση του αρχικού μέρους της Ιλιάδας του Ομήρου για χορωδία και πιάνο

Κατηγορία:Έλληνες συνθέτες
Κατηγορία:Έλληνες μουσικοί
Κατηγορία:Έλληνες συγγραφείς του 19ου αιώνα
Κατηγορία:Έλληνες φιλόλογοι
Γουίλφρεντ Τζέικομπς

Ο Σερ **Γουίλφρεντ Τζέικομπς ** (Sir Wilfred Ebenezer Jacobs, 19 Οκτωβρίου 1919 - 11 Μαρτίου 1995) υπήρξε ο πρώτος Γενικός Κυβερνήτης στην Αντίγκουα και Μπαρμπούντα. Έγινε Γενικός Κυβερνήτης όταν η χώρα έγινε ανεξάρτητη, την 1η Νοεμβρίου του 1981 και στο αξίωμα αυτό παρέμεινε ως τις 10 Ιουνίου του 1993 οπότε και τον διαδέχθηκε ο Τζέιμς Καρλάιλ. Προηγουμένως ήταν Κυβερνήτης από το 1967 ως το 1981.

## Παραπομπές


Κατηγορία:Γενικοί Κυβερνήτες των Αντίγκουα και Μπαρμπούντα
Βερ Κόρνουολ Μπερντ

Ο Σερ **Βερ Μπερντ** (Sir Vere Cornwall Bird Sr., Σεντ Τζονς, 9 Δεκεμβρίου 1910 – 28 Ιουνίου 1999) υπήρξε ο πρώτος πρωθυπουργός στην Αντίγκουα και Μπαρμπούντα. Τον διαδέχθηκε στην πρωθυπουργία ο γιος του, Λέστερ Μπερντ. Το 1994 ανακηρύχθηκε εθνικός ήρωας (ΚΝΗ). Το όνομά του δόθηκε το 1985 στο διεθνές αεροδρόμιο Β. Κ. Μπερντ στην Αντίγκουα, το οποίο λεγόταν ως τότε Κούλιτζ (Coolidge).

## Βιογραφία
Υπήρξε μοναδικός σε σχέση με άλλους πολιτικούς των Δυτικών Ινδιών καθώς δεν είχε λάβει επίσημη μόρφωση αλλά ήταν απόφοιτος Δημοτικού σχολείου. Ήταν αξιωματικός στο Στρατό Σωτηρίας (Salvation Army) επί 2 χρόνια. Αποχώρησε από εκεί και ασχολήθηκε με το συνδικαλισμό. Το 1943 έγινε πρόεδρος της εργατικής συνδικαλιστικής ένωσης της Αντίγκουας (ATLU) και διατηρήθηκε στο αξίωμα ως το 1969. Το 1945 εξελέγη βουλευτής στο αποικιακό κοινοβούλιο και ίδρυσε αργότερα το Εργατικό Κόμμα της Αντίγκουας. Ως συνδικαλιστής διακρίθηκε για τους αγώνες του και για τις απεργίες των εργατών σε φυτείες ζαχαροκάλαμου. Το 1951 εισήχθη το καθολικό δικαίωμα ψήφου και στις εκλογές το κόμμα του κέρδισε όλες τις έδρες στην εθνοσυνέλευση, κάτι που επαναλήφθηκε ως το 1967. Το 1956 έγινε υπουργός εμπορίου και παραγωγής και το 1960 ορίστηκε ανώτερος υπουργός. Το 1967 η Αντίγκουα απέκτησε αυτοδιοίκηση και το Λονδίνο παρέμεινε υπεύθυνο μόνο για θέματα άμυνας και εξωτερικής πολιτικής. Το 1971 παρουσιάστηκε σχίσμα στους Εργατικούς και ο ίδιος ηττήθηκε όχι μόνο στις εκλογές αλλά απώλεσε και την έδρα του αλλά επέστρεψε στην κυβέρνηση το 1976. Το κόμμα του κέρδισε τις εκλογές και το 1980, με την ανεξαρτησία να είναι σημαίνον ζήτημα. Τελικά, η χώρα του έγινε ανεξάρτητη την 1η Νοεμβρίου του 1981 και ο ίδιος έγινε πρωθυπουργός. Από το 1982 ως το 1984 χρημάτισε Υπουργός Οικονομικών και το 1991 υπουργός Εξωτερικών. Το 1994 παραιτήθηκε από την πρωθυπουργία λόγω εσωτερικών προβλημάτων στο κόμμα αλλά και για λόγους υγείας, αφήνοντας το γιο του, Λέστερ, ο οποίος τον διαδέχθηκε.

## Αξιώματα
* Επικεφαλής υπουργός 1η Ιανουαρίου 1960 ως 27 Φεβρουαρίου 1967 
* Πρωθυπουργός (Premier) 27 Φεβρουαρίου 1967 ως 14 Φεβρουαρίου 1971 και από 1η Φεβρουαρίου 1976 ως 1η Νοεμβρίου 1981
* Πρωθυπουργός (Prime Minister) 1η Νοεμβρίου 1981 ως 9 Μαρτίου 1994

## Πηγές
* Βιογραφία στο Rulers.org


## Εξωτερικοί σύνδεσμοι
* Πολιτικά επιτεύγματα του Μπερντ
* Πολιτικά κόμματα της Αντίγκουας

Μπερντ
Namibia, Land of the Brave

Το "**Namibia, Land of the Brave**" είναι ο εθνικός ύμνος στη Ναμίμπια. Μετά την ανεξαρτησία το 1990 η χώρα διεξήγαγε διαγωνισμό για νέο ύμνο, τον οποίο κέρδισε ο Αξάλι Ντοεσέμπ, διευθυντής μιας παραδοσιακής μουσικοχορευτικής ομάδας της ερήμου Καλαχάρι. 

Την πρώτη επέτειο της ανεξαρτησίας ο ύμνος παίχτηκε δημόσια και είχε καθολική αποδοχή από το σύνολο των παρευρισκομένων και της ανθρωπότητας. Ωστόσο, οι στίχοι του έχουν αποτελέσει αντικείμενο συζήτησης και σύμφωνα με μουσικολόγους δεν είναι πάντα σε αρμονία με τη μελωδία.

## Στίχοι

## Παραπομπές

Κατηγορία:Εθνικά σύμβολα της Ναμίμπιας
Κατηγορία:Εθνικοί ύμνοι
Εριώπιδα

Στην ελληνική μυθολογία με το όνομα **Εριώπιδα** (***Εριώπις***, δηλαδή η «μεγαλομάτα») είναι γνωστή η νόμιμη σύζυγος του βασιλιά Οϊλέα των Οπουντίων Λοκρών. Η Εριώπιδα ήταν η μητέρα του Αίαντα του Λοκρού. Η Εριώπις αναφέρεται σε 2 ραψωδίες της *[[Ιλιάδα]]ς*: στη ραψωδία Ν, στίχος 697, και στη ραψωδία Ο, στίχος 336. Σε αμφότερα τα χωρία εξιστορείται ότι ένας αδελφός της Εριώπιδας δολοφονήθηκε από τον Μέδωνα, νόθο γιο του Οϊλέα από άλλη γυναίκα. Μετά από αυτό, ο Μέδων αναγκάσθηκε να φύγει στα ξένα.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Εριωπιδα
Ερύλαος

Στην ελληνική μυθολογία με το όνομα **Ερύλαος** (από τις λέξεις *ερύω* και *λαός*, δηλαδή ο σωτήρας του λαού) είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Ερύλαος σκοτώθηκε στον πόλεμο αυτό από τον Πάτροκλο, κατά την ημέρα του θανάτου του τελευταίου. Ο Πάτροκλος χτύπησε τον Ερύλαο στο κεφάλι με μια μεγάλη πέτρα. Ο Ερύλαος αναφέρεται στην *[[Ιλιάδα]]* (ραψωδία Π, στίχος 411).

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ερυλαος
Ερύμαντας

Στην ελληνική μυθολογία με το όνομα **Ερύμαντας** (***Ερύμας***) είναι γνωστοί δύο διαφορετικοί Τρώες που έλαβαν μέρος στον Τρωικό Πόλεμο. Ο ένας σκοτώθηκε στον πόλεμο αυτό από τον Ιδομενέα, ενώ ο άλλος από τον Πάτροκλο, την ημέρα του θανάτου του τελευταίου. Αμφότεροι οι Τρώες αναφέρονται στην *[[Ιλιάδα]]* (ραψωδία Π, στίχοι 345 κ.ε., 415). Ο θάνατος του πρώτου περιγράφεται με λεπτομέρεια, κάπως νοσηρή: *«Στο στόμα τον Ερύμαντα βαρεί με το κοντάρι / ο Ιδομενεύς, κι επέρασεν η λόγχη ως αποκάτω / του εγκεφάλου κι έσπασε τα άσπρα κόκαλά του. / Αίμα τα μάτια γέμισαν, τα δόντια πεταχθήκαν / κι αίμα απ' το στόμα ολάνοικτο φυσά κι απ' τα ρουθούνια / και αυτού τον ζώνει σύννεφον ολόμαυρο θανάτου.»* (Π 345-350, μετάφραση Ι. Πολυλά)

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ερυμαντα
Ετεωνέας

Στην ελληνική μυθολογία με το όνομα **Ετεωνέας** (***Ετεωνεύς***) είναι γνωστός ένας από τους υπηρέτες («θεράποντες») του βασιλιά της Σπάρτης, του Μενελάου. Ο Ετεωνέας, που ήταν γιος του Βοήθου (*«Βοηθοΐδης»*), αναγγέλλει στον Μενέλαο την άφιξη του Τηλεμάχου και του γιου του Νέστορα στα ανάκτορα: *«`Οξω δυο ξένοι φτάσανε, θεόθρεφτε Μενέλαε, / και λες πως είναι απ' τη γενιά του Δία του μεγάλου. / `Ορισε αν θα ξεζέψουμε τα γλήγορα άλογά τους, / ή σ' άλλους θα τους στείλουμε να τους φιλοξενήσουν.»* (*[[Οδύσσεια]]*, δ 26-29, μετάφραση Ζησίμου Σίδερη). Τότε ο Μενέλαος του απάντησε θυμωμένα: *«Γιε του Βοήθου Ετεωνιά, χαμένα πριν δεν τάχες, / μα τώρα μου μωρολογάς σαν το μικρό παιδάκι. / `Αλλοι κι εμάς μας φίλεψαν στα ξένα το ψωμί τους / κι ήρθαμε εδώ με το καλό, αν δε μας δώσει ο Δίας / κι άλλες ακόμα συμφορές να ιδούμε στα στερνά μας. / Μον' τρέχα αμέσως τ' άλογα των ξένων να ξεζέψεις, / κι οδήγα αυτούς πρωτύτερα να κάτσουν στο τραπέζι.»* (δ 31-36)

Κατά την αναχώρηση του Τηλεμάχου από τη Σπάρτη, ο Ετεωνέας αναφέρεται και πάλι στην *Οδύσσεια*: *«Τότε ήρθε κι ο Ετεωνιάς του Βόηθου ο γιος, ξυπνώντας / απ' το κρεβάτι του, γιατί δεν κατοικούσε αλάργα. / Τον πρόσταξε τ' Ατρέα ο γιος φωτιά να πάει ν' ανάψει / να βάλει κρέας να ψηθεί. Κι άκουσε αυτός αμέσως.»* (ο 95-98)

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ετεωνεας
Αθροιστές (ηλεκτρονικά κυκλώματα)

Ο **αθροιστής** είναι ένα ηλεκτρονικό κύκλωμα με εισόδους δύο ή περισσότερα σήματα και έξοδο το άθροισμά τους. Υπάρχουν αναλογικοί αθροιστές (ή, αλλιώς, μίκτες) και ψηφιακοί αθροιστές. Οι πρώτοι βασίζονται στους τελεστικούς ενισχυτές και οι δεύτεροι σε ψηφιακά λογικά κυκλώματα.

Δύο βασικά ψηφιακά κυκλώματα αθροιστών, τα οποία έχουν εφαρμογή στους ηλεκτρονικούς υπολογιστές, είναι ο ημιαθροιστής και ο πλήρης αθροιστής. 

## Ψηφιακοί αθροιστές
### Ημιαθροιστής
right|frame|Κύκλωμα ημιαθροιστή
Ο ημιαθροιστής είναι ένα βασικό συνδυαστικό κύκλωμα που εκτελεί την πρόσθεση δυο δυαδικών αριθμών.

Πρόκειται για ένα κύκλωμα άθροισης με δύο εισόδους, A και B και δύο εξόδους, συγκεκριμένα ενός κρατουμένου C (carry) και του αθροίσματος S (sum).

Ο πίνακας αληθείας τού ημιαθροιστή έχει ως εξής:

### Πλήρης Αθροιστής
right|frame|Κύκλωμα πλήρη αθροιστή
Ο πλήρης αθροιστής είναι το συνδυαστικό κύκλωμα που εκτελεί την πρόσθεση τριών δυαδικών αριθμών και, συγκεκριμένα, δύο σημαντικών και ενός κρατουμένου. Το κρατούμενο ενδέχεται να έχει παραχθεί από προηγούμενη άθροιση.

Έχει τρεις εισόδους A, B, Ci, που αποτελούν τους δυο προσθετέους και το προηγούμενο κρατούμενο. Οι δυο έξοδοι S, Co συμβολίζουν το άθροισμα και το νέο κρατούμενο.

Ο πίνακας αληθείας του πλήρη αθροιστή έχει ως εξής:

## Αναλογικός αθροιστής
thumb|right|Αναλογικός αθροιστής
Ο αναλογικός αθροιστής είναι ένα κύκλωμα τελεστικού ενισχυτή με περισσότερες από μία εισόδους.

Σήμερα, η κυριότερη εφαρμογή ενός αναλογικού αθροιστή είναι η μίξη αναλογικών σημάτων, π.χ. από διαφορετικές ηχητικές πηγές.

Κατηγορία:Ψηφιακή τεχνολογία
Κατηγορία:Ηλεκτρονικά κυκλώματα
Ευρυάδης

Στην ελληνική μυθολογία με το όνομα **Ευρυάδης** είναι γνωστός ένας από τους μνηστήρες της Πηνελόπης. Ο Ευρυάδης σκοτώθηκε από τον Τηλέμαχο με δόρυ κατά τη «μνηστηροφονία». Ο Ευρυάδης αναφέρεται στην *[[Οδύσσεια]]* (ραψωδία χ, στίχος 267) ως φονευόμενος μαζί με τους μνηστήρες Δημοπτόλεμο, `Ελατο  και Πείσανδρο.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* *Ομήρου Οδύσσεια*, αρχαίον κείμενον - έμμετρος μετάφρασις Ζησίμου Σίδερη, εκδ. οίκος Ιωάννου & Π. Ζαχαροπούλου, Αθήναι 1939

Ευρυαδης
Βερμόντ

Το **Βερμόντ** (), είναι πολιτεία των ΗΠΑ, που βρίσκεται στην περιοχή της Νέας Αγγλίας στα βορειοανατολικά της χώρας. Έχει έκταση 24.906 τ.χλμ. και πληθυσμό 648.493 κατοίκους (εκτίμηση 2024). Η πολιτεία κατατάσσεται 43η σε έκταση γης και 45η σε συνολική έκταση ενώ κατατάσσεται 49η ανάμεσα στις 50 πολιτείες όσον αφορά τον πληθυσμό (ξεπερνά μόνο το Ουαϊόμινγκ). Είναι η μόνη από τις πολιτείες της Νέας Αγγλίας που δεν έχει ακτογραμμή στον Ατλαντικό ωκεανό και γεωγραφικά χαρακτηρίζεται από τη λίμνη Tσάμπλεϊν (Champlain), η οποία καταλαμβάνει το 50% του δυτικού συνόρου της πολιτείας, και τα Πράσινα Όρη (Green Mountains) που εκτείνονται στον άξονα βορρά-νότου. Το Βερμόντ, συνορεύει με τη Μασαχουσέτη στον νότο, το Νιου Χάμσαϊρ στα ανατολικά, τη Νέα Υόρκη στα δυτικά και την καναδική επαρχία του Κεμπέκ στον βορρά.

Η πολιτεία του Βερμόντ, είναι γνωστή για τα φυσικά τοπία της, τα χειμερινά τουριστικά θέρετρα και την παραγωγή γαλακτομικών προϊόντων. Πρωτεύουσα είναι το Μονπελιέ (Montpelier) και μεγαλύτερη πόλη το Μπέρλινγκτον (Burlington). 

## Ιστορία
Στην περιοχή αρχικά ζούσαν ιθαγενείς πληθυσμοί (Αμπενάκι και Ιροκουά). Το 1609 ο Γάλλος εξερευνητής Σαμουέλ ντε Σαμπλαίν την προσάρτησε στην αποικία της Νέας Γαλλίας. Μετά την ήττα της Γαλλίας στον *Πόλεμο Γάλλων και Ινδιάνων* (το βορειοαμερικάνικο μέτωπο του Επταετούς Πολέμου) η κτήση της πέρασε στους Βρετανούς. Για πολλά χρόνια γειτονικές αποικίες, ειδικά της Νέας Υόρκης και του Νιου Χάμσαϊρ, διεκδίκησαν τον έλεγχό της, τελικά όμως επικράτησαν τοπικές στρατιωτικές οργανώσεις, που δημιούργησαν μια ανεξάρτητη πολιτεία. Η ανεξαρτησία κηρύχθηκε στις 15 Ιανουαρίου 1777 και για τους πρώτους έξι μήνες η πολιτεία είχε το όνομα *Νέο Κονέτικατ* (New Connecticut). Στη συνέχεια μετονομάστηκε σε *Δημοκρατία του Βερμόντ* (Vermont Republic) και παρέμεινε ανεξάρτητη για 14 χρόνια.

Το όνομά της προέρχεται από τις γαλλικές λέξεις "Monts Verts" (=πράσινα βουνά) . Στις 4 Μαρτίου 1791 η Δημοκρατία του Βερμόντ προσχώρησε στις Ηνωμένες Πολιτείες, ως η 14η πολιτεία, η πρώτη μετά τις πρωταρχικές 13 πολιτείες που δημιούργησαν την Ένωση.

## Φυσικά αξιοθέατα
Από τα ωραιότερα μέρη της πολιτείας είναι το όρος Μάνσφλιντ (Mansfield Mountain), το φαράγγι του ποταμού Κονκτσή (Quechee Gorge), η «Γωνία των Λαθρεμπόρων» (Smugglers' Notch) η οποία είναι μια κοιλάδα περιβαλλόμενη γύρω-γύρω από όρη στην οποία παλιά κρύβονταν λαθρέμποροι, το όρος Μπούρκε (Burke Mountain), η μέσα στα βουνά φωλιασμένη γραφική λίμνη Γουίλομπυ (Willooughby Lake), το Ραναγουέϊ Ποντ (Runaway Pond) που σημαίνει «Χαμένη λίμνη» (μιας και σε εκείνη τη στεγνή κοιλάδα κάποτε υπήρχε λίμνη) κ.α. 

## Παραπομπές


## Φωτογραφίες

Image:Burke from Lyndonville.jpg
Image:Burlington, Vermont.jpg
Image:Bartonsville Covered Bridge.jpg


## Εξωτερικοί σύνδεσμοι

* Στατιστικά στοιχεία 
* Επίσημη τουριστική ιστοσελίδα  
* 


Κατηγορία:Πολιτείες των ΗΠΑ
Κόβεντρι Σίτι

Η **Κόβεντρι Σίτι** (αγγλικά: *Coventry City*) είναι ποδοσφαιρικός σύλλογος με έδρα την πόλη Κόβεντρι της Αγγλίας. Η ομάδα ιδρύθηκε στις 13 Αυγούστου 1883 αρχικά με το όνομα Σίνγκερς ΦΚ (Singers F.C.). Η Κόβεντρι Σίτι είναι από τα ιδρυτικά μέλη της Πρέμιερ Λιγκ. Το παρωνύμιο της ομάδας είναι *Sky Blues* (Ουράνιοι Μπλέ).

## Τίτλοι
Ο Μοναδικός τίτλος της Κόβεντρι σε κορυφαίο επίπεδο είναι η κατάκτηση του Κυπέλλου Αγγλίας το 1987

* 1987 Κόβεντρι Σίτι - Τότεναμ Χότσπερ 3-2

## Παραπομπές


## Εξωτερικοί σύνδεσμοι

*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1883
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1883